Ti Boston (pannakabalikas iti Ingles i/ˈbɒstən/) ket isu ti kapitolio ken ti kadakkelan a siudad ti Mankomunidad ti Massachusetts idiay Estados Unidos. Ti Boston ket agserbi pay a kas tugaw ti kondado ti Kondado ti Suffolk. Ti kadakkelan a siudad idiay New England, ti maitutop a siudad a mangsakop ti 48 kuadrado milia (124 km2), ken addaan iti nakarkulo a populasion iti 645,966 in 2014, a mangaramid daytoy iti maika-24 a kadakkelan a siudad idiay Estados Unidos. Ti siudad ket isu ti angkla ti dakdakkel a metropolitano a lugar a tinawtawagan iti Kalatakan a Boston ken pagnaedan dagiti 4.5 a riwriw a tattao ken ti maikasangapulo a kadakkelan a metropolitano a lugar iti pagilian. Ti kalatakan a Boston a kas rehion a lugar ti panagbiahe ket pagtaengan dagiti 7.6 a riwriw a tattao, a mangaramid daytoy iti maikanem a kadakkelan a Naipagtitipon nga Estadistikal a Lugar idiay Estados Unidos.